ET Euroopa Liidu Teataja C 117/3

Prantsuse valitsuse teatis vastavalt Euroopa Parlamendi ja nõukogu aasta direktiivile 94/22/EÜ süsivesinike geoloogilise luure, uurimise ja tootmise lubade andmis- ja kasutamistingimuste kohta (1)

(Teadaanne vedelate ja gaasiliste süsivesinike uurimise ainuõigusliku tegevusloa ehk nn Forcelles’i loa taotlemise kohta)

(EMPs kohaldatav tekst)

2009/C 117/03

3. juulil 2008 esitas äriühing Terre, registrijärgse aadressiga 14, route de Beaugency, 41220 La Ferté-Saint-Cyr, Prantsusmaa, taotluse kolmeaastase ainuõigusliku tegevusloa ehk nn Forcelles’i loa saamiseks, et uurida vedelaid ja gaasilisi süsivesinikke Meurthe-et-Moselle’i departemangu territooriumil asuval umbes 20 ruutkilomeetri suurusel alal.

Kõnealune tegevusluba kehtib järgmiste geograafiliste koordinaatidega maa-alal, kusjuures algmeridiaaniks on Pariisi meridiaan:

Punktid Pikkuskraad Laiuskraad A 4,14 kraadi idapikkust 53,85 kraadi põhjalaiust B 4,20 kraadi idapikkust 53,85 kraadi põhjalaiust C 4,20 kraadi idapikkust 53,81 kraadi põhjalaiust D 4,12 kraadi idapikkust 53,81 kraadi põhjalaiust E 4,12 kraadi idapikkust 53,84 kraadi põhjalaiust F 4,14 kraadi idapikkust 53,84 kraadi põhjalaiust

Taotluste esitamine ja loa andmise kriteeriumid

Algse taotluse ja konkureerivate taotluste esitajad peavad täitma tingimusi, mis on määratletud kaevandamise ja maa-aluse ladustamise õigust käsitleva 2. juuni 2006. aasta ministri määruse nr 2006-648 artiklites 4 ja 5 (Journal officiel de la République française, 3. juuni 2006).

Huvitatud ettevõtjad võivad 90 päeva jooksul pärast käesoleva teatise avaldamist esitada konkureeriva taotluse vastavalt menetlusele, mis on kokkuvõtlikult esitatud teatises süsivesinike kaevandamisõiguse saamise kohta Prantsusmaal (avaldatud Euroopa Ühenduste Teatajas C 374, 30. detsember 1994, lk 11) ja kinnitatud ministri määrusega nr 2006-648 kaevandamise ja maa-aluse ladustamise õiguse kohta. Konkureerivad taotlused esitatakse kaevandamisküsimustega tegelevale ministrile allpool osutatud aadressil.

Otsused esialgse taotluse ja konkureerivate taotluste kohta vastavalt eespool osutatud ministri määruse artiklis 6 määratletud kaevandamisloa andmise kriteeriumidele võetakse vastu hiljemalt 13. augustiks 2010.

Tingimused ja nõuded kaevandamise ja selle peatamise kohta

Taotlejatel palutakse lähtuda kaevandamisseaduse (code minier) artiklitest 79 ja 79.1 ning 2. juuni 2006. aasta ministri määrusest nr 2006-649, milles käsitletakse kaevandamistegevust, maa-alust ladustamist ning kaevandus- ja ladustamiskontrolli (Journal officiel de la République française, 3. juuni 2006).

Täiendavat teavet võib saada ökoloogia-, energia-, arendustegevuse ja säästva arengu ministeeriumist (energia- ja kliimaosakond, energiatalitus, süsivesinike otsimise ja tootmise büroo – ministère de l'écologie, du développement et de l’aménagement durables (direction générale de l'énergie et du climat, direction de l’énergie, bureau exploration et production des hydrocarbures) aadressil: 41, boulevard Vincent Auriol, 75703 Paris Cedex 13, FRANCE (telefon +33 144972302, faks: +33 153941440).

Eespool osutatud õigusaktidega saab tutvuda Légifrance’i veebilehel:

http://www.legifrance.gouv.fr

(1) EÜT L 164, 30.6.1994, lk 3.